CELEX: 32005D0649(01)
Language: lt
Date: 1126569600000
Title: 2005/649/EB: 2005 m. rugsėjo 13 d. Komisijos sprendimas, iš dalies keičiantis Sprendimą 2003/63/EB, suteikiantį valstybėms narėms teisę laikinai numatyti nuo Tarybos sprendimo 2000/29/EB nukrypti leidžiančias nuostatas dėl tam tikrų Kubos provincijų kilmės bulvių, išskyrus sodinimui skirtas bulves (pranešta dokumentu Nr. C(2005) 3406)

15.9.2005   
            
            
               LT
            
            
               Europos Sąjungos oficialusis leidinys
            
            
               L 238/18
            
         
      KOMISIJOS SPRENDIMAS
   
   2005 m. rugsėjo 13 d.
   iš dalies keičiantis Sprendimą 2003/63/EB, suteikiantį valstybėms narėms teisę laikinai numatyti nuo Tarybos sprendimo 2000/29/EB nukrypti leidžiančias nuostatas dėl tam tikrų Kubos provincijų kilmės bulvių, išskyrus sodinimui skirtas bulves
   (pranešta dokumentu Nr. C(2005) 3406)
   (2005/649/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 15 straipsnio 1 dalį,
   kadangi:
   
               (1)
            
            
               Pagal Direktyvą 2000/29/EB bulvės, išskyrus sodinimui skirtas bulves, kurių kilmės šalis yra Kuba, iš esmės negali būti įvežtos į Bendriją. Tačiau toje direktyvoje yra nukrypti nuo šios taisyklės leidžiančios nuostatos, jeigu nekyla kenksmingų organizmų paplitimo grėsmė.
            
         
               (2)
            
            
               Komisijos sprendime 2003/63/EB (2) yra numatyta nukrypti leidžianti nuostata dėl tam tikrų Kubos provincijų kilmės bulvių importo, išskyrus sodinimui skirtas bulves.
            
         
               (3)
            
            
               Vokietija ir Jungtinė Karalystė paprašė pratęsti šios leidžiančios nukrypti nuostatos galiojimą.
            
         
               (4)
            
            
               Šios leidžiančios nukrypti nuostatos taikymą pateisinanti situacija išlieka nepakitusi, todėl leidžianti nukrypti nuostata turėtų būti taikoma toliau.
            
         
               (5)
            
            
               Todėl reikėtų atitinkamai iš dalies pakeisti Sprendimą 2003/63/EB.
            
         
               (6)
            
            
               Šiame sprendime numatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2003/63/EB iš dalies keičiamas taip:
   
               1)
            
            
               2 straipsnyje antra pastraipa pakeičiama taip:
               „Iki kiekvienų kalendorinių metų, kuriais importuojama, rugsėjo 1 d. importuojančios valstybės narės pateikia Komisijai ir kitoms valstybėms narėms informaciją apie pagal šį sprendimą importuotų bulvių kiekius ir išsamią techninę ataskaitą apie priedo 2 punkto f papunktyje minimą oficialų tyrimą. Visų fitosanitarinių sertifikatų kopijos perduodamos Komisijai.“;
            
         
               2)
            
            
               3 straipsnis pakeičiamas taip:
               „3 straipsnis
               1 straipsnis taikomas bulvėms, išskyrus sodinimui skirtas bulves, įvežamoms į Bendriją tokiais laikotarpiais:
               
                           i)
                        
                        
                           nuo 2006 m. sausio 1 d. iki 2006 m. gegužės 31 d.;
                        
                     
                           ii)
                        
                        
                           nuo 2007 m. sausio 1 d. iki 2007 m. gegužės 31 d.;
                        
                     
                           iii)
                        
                        
                           nuo 2008 m. sausio 1 d. iki 2008 m. gegužės 31 d.“.
                        
                     
         2 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. rugsėjo 13 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 169, 2000 7 10, p. 1. Direktyva su paskutiniais pakeitimais, padarytais Komisijos direktyva 2005/16/EB (OL L 57, 2005 3 3, p. 19).
   
      (2)  OL L 24, 2003 1 29, p. 11.